Rosefamilien

Rosoideae
 Dryadoideae
 Amygdaloideae

Rosefamilien (Rosaceae) er en viktig familie av blomsterplanter som omfatter 2500–3000 arter fordelt på 90–100 slekter. Mange av de mest kjente plantene som vokser i Norge tilhører familien.

De er ett- eller flerårige urter eller trær og busker. Bladene er nesten alltid spredte og kan være hele eller sammensatte; de har som regel akselblad. Blomstene er vanligvis tvekjønnede; de er endestilte og sitter enkeltvis eller i klaser, aks eller topper. Blomstene er som regel femtallige, men har mange pollenbærere. Begerblad, kronblad og pollenbærere er festet i kanten av blomsterbunnen og danner ofte en krukkeformet beholder rundt fruktknuten. Frukten er svært variabel og kan være en belgkapsel, akene, steinfrukt, kjernefrukt eller mer sjeldent en kapsel.

Rosefamilien er utbredt over hele verden, men de fleste artene finnes i det holarktiske florariket i de tempererte strøkene på den nordlige halvkule. De er ikke vanlige i ørken eller tropisk regnskog, og i tropene forekommer de helst i fjellstrøk. Polylepis tarapacana vokser opptil 5100 moh. i Bolivia og er det treslaget som vokser høyest i verden.

Denne familien omfatter svært mange nytte- og prydvekster som eple, pære, kirsebær, plomme, bringebær, jordbær, nype, multe, rose og spirea.

Systematikk 
Den tyske botanikeren Wilhelm Olbers Focke publiserte i 1888 en oppdeling av rosefamilien som ble brukt i over hundre år. Focke mente at oppbygningen av fruktene var et viktig bygningstrekk for å bestemme slektskapsforholdene i gruppen. Familien ble delt i fire underfamilier: Prunoideae, Pyrinae, Spiraeoideae og Rosoideae.

Noen botanikere regnet Fockes fire grupper som egne familier: steinfruktfamilien (Prunaceae eller Amygdalaceae), kjernefruktfamilien eller eplefamilien (Malaceae), spireafamilien (Spiraeaceae) og en mindre rosefamilie. Andre botanikere plasserte ytterligere to grupper, Neuradoideae og Chrysobalanoideae, i rosefamilien.

I APG III-systemet er Neuradoideae regnet som familien Neuradaceae i ordenen Malvales og Chrysobalanoideae som familien Chrysobalanaceae i Malpighiales. Guamatela tuerckheimii er flyttet til en monotypisk familie i ordenen Crossosomatales. Kageneckia, Vauquelinia og Lindleya er flyttet til rosefamilien fra familien Quillajaceae.

Fylogenetiske studier basert på molekylærgenetikk har ført til en helt ny oppfatning av indre slektskap i familien. Den nye systematikken støttes av biokjemi, kromosomtall og hvilke sopper som vokser på bladene til de ulike gruppene. Prunoideae, Pyrinae og Spiraeoideae er nå samlet i én underfamilie, Amygdaloideae. Reinrose og noen beslektede arter er flyttet ut av Rosoideae til en nyopprettet underfamilie, Dryadoideae. En moderne oppfatning av slektskapsforholdene i rosefamilien er vist i kladogrammet nedenfor.

Botanikerne er nå stort sett enige om hvordan rosefamilien skal avgrenses, men antall slekter er omstridt, for eksempel avgrensningene av mureslekta (Potentilla) og asalslekta (Sorbus). Hybridisering, polyploidi og apomiksis er vanlig og gjør at artsantallene blir usikre. Asalslekta (Sorbus) har 100–200 arter, hagtornslekta (Crataegus) 200–1000 og bjørnebærslekta (Rubus) omfatter hundrevis, eller kanskje tusenvis av arter.

Delgrupper 
Følgende oversikt viser samtlige slekter og et utvalg av de vanligste artene i Norge. Norske navn følger Artsdatabanken. Systematikken følger Potter et al. (2007), men omfanget av slektene følger Artsdatabanken som splitter flere av Potters slekter.

 underfamilie Rosoideae
 mjødurtslekta (Filipendula)
 mjødurt (Filipendula ulmaria)
 overstamme Rosodae
 roseslekta (Rosa)
 bjørnebærslekta (Rubus)
 multe (Rubus chamaemorus)
 bjørnebær (Rubus fruticosus)
 bringebær (Rubus idaeus)
 stamme Sanguisorbeae
 understamme Agrimoniinae
 åkermåneslekta (Agrimonia) 
 veimåne (Aremonia agrimonioides)
 Hagenia abyssinica
 Leucosidea sericea
 Spenceria ramalana 
 understamme Sanguisorbinae
 Acaena
 Cliffortia 
 Dendriopoterium
 Marcetella
 Margyricarpus
 Polylepis
 Poteridium annuum 
 Poterium
 blodtoppslekta (Sanguisorba)
 pimpernell (Sanguisorba minor)
 Sarcopoterium spinosum
 Tetraglochin
 stamme Potentilleae
 mureslekta (Potentilla)
 gåsemure (Potentilla anserina)
 tepperot (Potentilla erecta)
 understamme Fragariinae
 marikåpeslekta (Alchemilla)
 dvergmarikåpeslekta (Aphanes)
 Chamaerhodos
 myrhattslekta (Comarum)
 myrhatt (Comarum palustre)
 buskmureslekta (Dasiphora)
 buskmure (Dasiphora fruticosa)
 kvitmureslekta (Drymocallis)
 kvitmure (Drymocallis rupestris)
 jordbærslekta (Fragaria)
 Potaninia mongolica
 trefingerurtslekta (Sibbaldia)
 trefingerurt (Sibbaldia procumbens)
 gaffelmureslekta (Sibbaldianthe)
 stamme Colurieae
 Fallugia
 humleblomslekta (Geum) (inkludert Sieversia)
 enghumleblom (Geum rivale)
 kratthumleblom (Geum urbanum)
 muregullslekta (Waldsteinia)
 underfamilie Dryadoideae 
 Cercocarpus
 Chamaebatia
 reinroseslekta (Dryas)
 reinrose (Dryas octopelata)
 Purshia (inkludert Cowania)
 underfamilie Amygdaloideae (eller Spiraeoideae)
 Lyonothamnus floribundus
 stamme Amygdaleae
 kirsebærslekta (Prunus)
 hegg (Prunus padus)
 stamme Neillieae
 Neillia
 kranstoppslekta (Stephanandra)
 blærespireaslekta (Physocarpus)
 stamme Sorbarieae
 Adenostoma
 Chamaebatiaria millefolium
 rognspireaslekta (Sorbaria)
 rognspirea (Sorbaria sorbifolia)
 Spiraeanthus
 stamme Spiraeeae
 skogskjeggslekta (Aruncus)
 skogskjegg (Aruncus dioicus)
 asalspireaslekta (Holodiscus)
 asalspirea (Holodiscus discolor)
 Kelseya uniflora
 Luetkea pectinata (= Eriogynia)
 Pentactina rupicola (hører kanskje til her?)
 Petrophyton
 Sibiraea
 spireaslekta (Spiraea)
 Xerospiraea
 overstamme Kerriodae
 stamme Exochordeae (eller Osmaronieae)
 Exochorda
 Oemleria cerasiformis
 Prinsepia (inkludert Plagiospermum, Sinoplagiospermum)
 stamme Kerrieae
 Coleogyne ramosissima
 soleiebusk (Kerria japonica)
 Neviusia
 Rhodotypos scandens
 overstamme Pyrodae
 Gillenia
 stamme Maleae (eller Pyreae)
 Kageneckia
 Lindleya mespiloides
 Vauquelinia
 understamme Malinae (eller Pyrinae)
 blåheggslekta (Amelanchier, også kjent som søtmispelslekta)
 Aria
 surbærslekta (Aronia) 
 ildkvedeslekta (Chaenomeles)
 Chamaemeles
 vierasal (Chamaemespilus alpina, ofte regnet til Sorbus)
 Cormus domestica (som regel regnet til Sorbus)
 mispelslekta (Cotoneaster)
 hagtornslekta (Crataegus)
 kvede (Cydonia oblonga)
 Dichotomanthes tristaniicarpa
 Docynia
 Docyniopsis
 Eriobotrya
 japansk mispel (Eriobotrya japonica)
 Eriolobus
 Hesperomeles
 Heteromeles
 Malacomeles
 epleslekta (Malus)
 eple (Malus pumila)
 Mespilus
 ekte mispel (Mespilus germanica)
 Osteomeles
 Peraphyllum
 Photinia
 Pseudocydonia sinensis
 Pyracantha
 ildtorn (Pyracantha coccinea)
 pæreslekta (Pyrus)
 pære (Pyrus communis)
 Rhaphiolepis
 asalslekta (Sorbus)
 rogn (Sorbus aucuparia)
 Stranvaesia
 Torminalis (ofte regnet til Sorbus)

Referanser

Eksterne lenker